23ο Ετήσιο Συνέδριο για το Περιβάλλον και τους Φυσικούς Πόρους
2017-06-28 - 2017-07-01 | Μέγαρο Διεθνές Συνεδριακό Κέντρο Αθηνών
Το Οικονομικό Πανεπιστήμιο Αθηνών, σε συνεργασία με το Διεθνές Κέντρο Έρευνας για το Περιβάλλον και την Οικονομία (International Centre for Research on the Environment and the Economy – ICRE8), το Εθνικό και Καποδιστριακό Πανεπιστήμιο Αθηνών, και το Κέντρο Έρευνας και Καινοτομίας ΑΘΗΝΑ διοργανώνουν το 23ο Ετήσιο Συνέδριο της Ευρωπαϊκής Ένωσης Οικονομολόγων για το Περιβάλλον και τους Φυσικούς Πόρους (European Association of Environmental and Resource Economists), το οποίο θα πραγματοποιηθεί από τις 28 Ιουνίου έως την 1η Ιουλίου 2017, στο Μέγαρο Διεθνές Συνεδριακό Κέντρο Αθηνών.

Συνέδριο: Τα αεροδρόμια της Κρήτης στον Β΄ Παγκόσμιο Πόλεμο
2017-06-29 - 2017-07-02 | Ανώνυμος Χώρος Διεξαγωγής, Καστέλλι Πεδιάδος Ηρακλείου
Το Κέντρο Κρητικής Λογοτεχνίας, ο Δήμος Μινώα(ς) Πεδιάδας και το Τμήμα Πολιτικών Επιστημών του Αριστοτελείου Πανεπιστημίου Θεσσαλονίκης διοργανώνουν συνέδριο -από τις 29 Ιουνίου έως τις 2 Ιουλίου 2017, στο Καστέλλι Πεδιάδος Ηρακλείου- με στόχο τη διερεύνηση νέων πεδίων έρευνας και την ανάδειξη πρόσθετων στοιχείων για την ιστορία των αεροδρομίων του νησιού.
Δηλώσεις συμμετοχής, μέχρι τις 15 Φεβρουαρίου 2017, στην ηλεκτρονική διεύθυνση : kostasmoutzouris@hotmail.gr.

Επιχειρηματική αποστολή στο πλαίσιο EU Gateway to Korea
2017-07-04 - 2017-07-05 | Ανώνυμος Χώρος Διεξαγωγής, Σεούλ
Όπως ανακοινώθηκε από την Ελληνική Πρεσβεία στη Σεούλ, στο πλαίσιο του κοινοτικού προγράμματος EU Gateway to Korea, θα πραγματοποιηθεί -στις 4 και 5 Ιουλίου 2017- επιχειρηματική αποστολή και εκθεσιακή εκδήλωση, με σκοπό την υποστήριξη μικρομεσαίων ευρωπαϊκών επιχειρήσεων προκειμένου να προωθήσουν στην κορεατική αγορά προϊόντα και τεχνολογίες περιβάλλοντος και ύδατος.
Το κόστος της συμμετοχής στις εκδηλώσεις του προγράμματος Gateway είναι επιδοτούμενο, καθώς η Ευρωπαϊκή Ένωση καλύπτει μέχρι 1.000 ευρώ για διαμονή και μέχρι 1000 ευρώ και σε ποσοστό μέχρι 80% για διάφορες υπηρεσίες που θα χρειασθούν τα μέλη της αποστολής.
Η δράση αυτή περιλαμβάνει Β2Β συναντήσεις και εκθεσιακή εκδήλωση. Η προθεσμία υποβολής αιτήσεων συμμετοχής λήγει στις 17 Μαρτίου 2017.
Πληροφορίες: https://www.eu-gateway.eu/businessmissions/missions-calendar/environmentwater-technologies-korea

Παγκόσμιο συνέδριο: Lean & Computing in Construction Congress - LC3
2017-07-04 - 2017-07-12 | Ανώνυμος Χώρος Διεξαγωγής, Ηράκλειο, ΚΡΗΤΗ
Παγκόσμιο συνέδριο σχετικά με τον τομέα των κατασκευών (Lean & Computing in Construction Congress – LC3), το οποίο θα περιλαμβάνει τρεις επιστημονικές εκδηλώσεις και ένα PhD summer School, θα πραγματοποιηθεί στο Ηράκλειο Κρήτης από τις 4 ως τις 12 Ιουλίου 2017.
Στο πλαίσιο του συνεδρίου θα διεξαχθεί στις 9 Ιουλίου διαγωνισμός για την πιο καινοτόμα ιδέα στον τομέα των κατασκευών, οι τρεις πρώτες προτάσεις θα έχουν και χρηματικό έπαθλο. Λεπτομέρειες για τον διαγωνισμό οι ενδιαφερόμενοι μπορούν να αναζητήσουν στο σύνδεσμο: http://www.lc3-2017.com/en/construction-innovation-competition
Η υποβολή των προτάσεων λήγει στις 28 Απριλίου 2017.
Θεματικές ενότητες:
• Data Acquisition, Analysis & Simulation
• Smart Structures & Data Resilience
• Energy Modelling & Monitoring
• Intelligent Transportation Systems
• Product and Process Modelling
• Systems Engineering CONVR
• Virtual Reality
• Augmented Reality IGLC
• Lean Theory
• Production Planning and Control
• Product Development & Design Management
• Production System Design
• People, Culture and Change
• Supply Chain Management
• Prefabrication & Assembly
• Enabling Lean with IT
• Safety, Quality and the Environment
• Contract and Cost Management
Η ημερομηνία υποβολής των περιλήψεων λήγει στις 26/7/2016.
Πληροφορίες: http://www.lc3-2017.com/
email: kpetrout@civil.auth.gr

Διεθνές συνέδριο Μηχατρονικής
2017-07-05 - 2017-07-08
Το Ινστιτούτο Μάθησης στη Μηχατρονική διοργανώνει το 7ο διεθνές συνέδριο με θέμα: «Experimental/Process/SystemModeling/ Simulation/Optimization” το οποίο και θα πραγματοποιηθεί στην Αθήνα, 5-8 Ιουλίου 2017. To συγκεκριμένο συνέδριο οργανώνεται κάθε δύο χρόνια στην Αθήνα και συγκεντρώνει συνέδρους από τουλάχιστον 25 χώρες. Πληροφορίες: Τηλ.:2110 127968, e-mail: info2017@epsmso.gr, ιστοσελίδες: www.epsmso.gr, www.lfme.gr

Παρουσίαση του εγχειριδίου «StartUp Toolkit»
2017-07-05 17:00 - 20:00 (Europe/Helsinki) | Χρηματιστήριο Αθηνών, Λεωφόρος Αθηνών 110, Αθήνα, Αθήνα, Ελλάδα
Το Ελληνο-Αμερικανικό Εμπορικό Επιμελητήριο θα παρουσιάσει το εγχειρίδιο «StartUp Toolkit», στις 5 Ιουλίου 2017, στο Χρηματιστήριο Αθηνών, ακριβώς μετά την τελετή λήξης της συνεδρίασής του.
Όπως αναφέρεται σε ανακοίνωση, πρόκειται για μια πρωτοβουλία της Επιτροπής Εκπαίδευσης, Καινοτομίας και Επιχειρηματικότητας του Επιμελητηρίου, που σκοπό μεταξύ άλλων έχει να αποτελέσει ένα καλό εργαλείο για τους νέους επιχειρηματίες στα πρώτα βήματά τους στην επιχειρηματικότητα, αλλά και να καλύψει με απλό, συνοπτικό και κυρίως διαφωτιστικό τρόπο τις γνώσεις και εμπειρίες, που πρέπει να έχουν οι ανερχόμενοι επιχειρηματίες, είτε είναι μεταπτυχιακοί φοιτητές των ελληνικών ΑΕΙ/ΤΕΙ, είτε ενδιαφέρονται να δημιουργήσουν τη δική τους νεοφυή επιχείρηση.
Στη σύγχρονη εποχή απαιτείται ένα περιβάλλον που να ενθαρρύνει, διευκολύνει και παράλληλα να προωθεί επιχειρηματικές πρωτοβουλίες, οι οποίες να συνδράμουν στη βελτίωση της ελληνικής οικονομίας και την ανάπτυξη νέων θέσεων εργασίας. Ταυτόχρονα, κρίνεται αναγκαίο ένα περιβάλλον, που να προωθεί τη συνεργασία των εκπαιδευτικών ιδρυμάτων με την πραγματική οικονομία και να δημιουργεί τις απαραίτητες συνέργειες για την αποτελεσματική αξιοποίηση και εφαρμογή της έρευνας και καινοτομίας και τη βελτίωση της ανταγωνιστικότητας της χώρας μας σε πολλούς τομείς.
Πληροφορίες: http://one9six.us5.list-manage.com/track/click?u=c2b419fc7ea4df7cabf225b74&id=f8f5d658f0&e=637f3f90ae

29ο διεθνές τακτικό συνέδριο Φιλοσοφίας
2017-07-07 09:00 - 2017-07-12 17:00 | Ξενοδοχείο Mediterranean, Ρόδος, Ελλάδα
Η Διεθνής Εταιρεία Ελληνικής Φιλοσοφίας, η Ελληνική Φιλοσοφική Εταιρεία και άλλες επιστημονικές ενώσεις και εκπαιδευτικά Ιδρύματα διοργανώνουν στο νησί της Ρόδου (ξενοδοχείο Mediterranean) από σήμερα ως και τις 12 Ιουλίου 2017, το 29ο διεθνές τακτικό συνέδριο Φιλοσοφίας, με θέμα: «Η ηθική και πολιτική φιλοσοφία των Ελλήνων».
Το συνέδριο τελεί υπό την αιγίδα του Προέδρου της Δημοκρατίας, υπό την Εποπτεία Διεθνούς Ακαδημαϊκής Επιτροπής και συνδιοργανώνεται με την Περιφέρεια Νοτίου Αιγαίου και με την υποστήριξη της Βουλής των Ελλήνων.
Κύριες θεματικές ενότητες:

Ηθικές και πολιτικές αντιλήψεις των προσωκρατικών φιλοσόφων

– Η ηθική και πολιτική φιλοσοφία του Πλάτωνα
– Η ηθική και πολιτική φιλοσοφία του Αριστοτέλη
– Ελληνική φιλοσοφία της ελληνιστικής και ρωμαϊκής περιόδου
– H ηθική και πολιτική φιλοσοφία των νεο-Πλατωνικών
Πληροφορίες: http://www.hri.org/iagp/

22ο World Petroleum Congress 2017
2017-07-09 - 2017-07-13 | Ανώνυμος Χώρος Διεξαγωγής, ΚΩΝΣΤΑΝΤΙΝΟΥΠΟΛΗ
Το 22ο World Petroleum Congress 2017 με την κορυφαία έκθεση της παγκόσμιας βιομηχανίας πετρελαίου, πετροχημικών και αερίου, διοργανώνεται στην Κωνσταντινούπολη από τις 9 ως τις 13 Ιουλίου 2017. Με τίτλο: «Γέφυρες για το ενεργειακό μέλλον μας», θα περιλαμβάνει ένα εκτεταμένο πρόγραμμα για να καλύψει όλες τις ευκαιρίες και προκλήσεις όσον αφορά τη βιομηχανία πετρελαίου και φυσικού αερίου.

ΤΕΕ: Διημερίδα, με θέμα: «Τελευταίες εξελίξεις στον τομέα Εξοικονόμησης Ενέργειας»
2017-07-10 - 2017-07-11 | Aίθουσα εκδηλώσεων ΤΕΕ, Nίκης 4, ΑΘΗΝΑ
Το Τεχνικό Επιμελητήριο Ελλάδας διοργανώνει διημερίδα, με θέμα: “Τελευταίες εξελίξεις στον τομέα Εξοικονόμησης Ενέργειας”. Η διημερίδα θα πραγματοποιηθεί την Δευτέρα 10 Ιουλίου 2017 και την Τρίτη 11 Ιουλίου 2017, στην Αίθουσα Εκδηλώσεων του ΤΕΕ στον 1ο όροφο, Νίκης 4, Σύνταγμα, Αθήνα. Ώρα έναρξης 9.30. Η είσοδος είναι ελεύθερη. Στο επίκεντρο των εργασιών της διημερίδας του ΤΕΕ θα βρεθούν οι προβλέψεις νέων τεχνικών οδηγιών και κανονισμών, πολλές από τις οποίες υλοποιούνται με θεσμική και επιστημονική επιμέλεια, ευθύνη και πρωτοβουλία του ΤΕΕ. Επίσης θα αναδειχθούν τρόποι χρηματοδότησης έργων ενεργειακής εξοικονόμησης στη νέα Προγραμματική Περιόδο 2014-2020, η ανάπτυξη δράσεων Αειφόρου Ενέργειας και γενικότερα η υλοποίηση έργων και προγραμμάτων στον τομέα της εξοικονόμησης ενέργειας. Σε αυτή την κατεύθυνση, μεταξύ των θεμάτων που θα παρουσιαστούν είναι:
-H αναθεώρηση του Κανονισμού Ενεργειακής Απόδοσης Κτηρίων (ΚΕΝΑΚ).
-H αναθεώρηση των ΤΟΤΕΕ (20701-1, 20701-2, 20701-4) για τον υπολογισμό της Ενεργειακής Απόδοσης των Κτηρίων, τον Έλεγχο της Θερμομονωτικής Επάρκειας των Κτηρίων και τις Ενεργειακές Επιθεωρήσεις.
-Βασικά σημεία του σχεδίου νέας Τεχνικής Οδηγίας ΤΕΕ (ΤΟΤΕΕ) για τον Σχεδιασμό και τον Έλεγχο Εγκαταστάσεων Οδοφωτισμού.
-Τα αποτελέσματα ευρωπαϊκών έργων, με ελληνική συμμετοχή, σχετικών με τη θεσμική διασύνδεση με τις δράσεις εξοικονόμησης ενέργειας.
Η διημερίδα του ΤΕΕ εντάσσεται στο πλαίσιο των τεχνικών και θεσμικών πρωτοβουλιών, που έχει αναλάβει το ΤΕΕ, στον τομέα της ενεργειακής εξοικονόμησης. Παράλληλα αποτελεί δράση του ΤΕΕ που εντάσσεται στο ρόλο του Εθνικού Συντονιστή του Συμφώνου των Δημάρχων. Το Σύμφωνο των Δημάρχων είναι η κυριότερη ευρωπαϊκή κίνηση, στην οποία συμμετέχουν τοπικές και περιφερειακές αρχές, οι οποίες δεσμεύονται εθελοντικά, να αυξήσουν την ενεργειακή απόδοση και τη χρήση των ανανεώσιμων πηγών ενέργειας στις περιοχές τους. Το «Γραφείο Υποστήριξης του Συμφώνου των Δημάρχων» του ΤΕΕ αποτελεί τον Κόμβο Σύνδεσης του «Συμφώνου των Δημάρχων», με τους Δήμους, τις Περιφέρειες, τους Παρόχους Ενέργειας, και τους Ελληνικούς και Ευρωπαϊκούς Φορείς που στηρίζουν θεσμικά την ανάπτυξη και την υιοθέτηση της βιώσιμης ενέργειας, σε όσο το δυνατόν μεγαλύτερη κλίμακα. Επιπλέον θα παρέχει καθοδήγηση για την Επιστημονική και Τεχνική Οργάνωση των Δήμων και Περιφερειών που θα ενταχθούν στο Σύμφωνο και θα εφαρμόσουν Σχέδια Δράσης για την Αειφόρο Ενέργεια -ΣΔΑΕ. Η εκδήλωση, που το ΤΕΕ καθιερώνει πλέον σε ετήσια βάση, έρχεται σε συνέχεια διημερίδας για τις θεσμικές και τεχνολογικές ενεργειακές εξελίξεις, που το ΤΕΕ διοργάνωσε επιτυχώς πέρυσι, συγκεντρώνοντας το ενδιαφέρον και τη συμμετοχή εκπροσώπων του επιστημονικού και επιχειρηματικού κόσμου, της ακαδημαϊκής κοινότητας, φορέων, οργανισμών και υπηρεσιών του δημόσιου και ιδιωτικού τομέα και φορέων της τοπικής αυτοδιοίκησης.
ΔΗΛΩΣΕΙΣ ΣΥΜΜΕΤΟΧΗΣ ΕΔΩ

Το πρόγραμμα της διημερίδας
10/7/2017
09:30-10:00 Χαιρετισμοί
10:00-10:30 Αναθεώρηση Κανονισμού Ενεργειακής Απόδοσης Κτηρίων (ΚΕΝΑΚ)
Εισηγητής: Απόστολος Ευθυμιάδης,
Δρ. Μηχανολόγος Μηχανικός, Μέλος της Επιτροπής Συντονισμού για την Επικαιροποίηση της Εθνικής Νομοθεσίας για την Ενεργειακή Απόδοση των Κτιρίων
10:30-11:00 Αναθεώρηση ΤΟΤΕΕ 20701-1: Αναλυτικές Εθνικές Προδιαγραφές Παραμέτρων για τον υπολογισμό της Ενεργειακής Απόδοσης Κτηρίων και την έκδοση του Πιστοποιητικού Ενεργειακής Απόδοσης
Εισηγητής: Δημήτρης Σαραφιανός,
Διπλ. Μηχανολόγος & Αεροναυπηγός Μηχανικός Πολυτεχνικής Σχολής Παν/μίου Πατρών
11:00-11:30 Αναθεώρηση ΤΟΤΕΕ 20701-2: Θερμοφυσικές Ιδιότητες Δομικών Υλικών και Έλεγχος της Θερμομονωτικής Επάρκειας των Κτηρίων
Εισηγητής: Δημήτρης Αραβαντινός,
Καθηγητής Τμήματος Πολιτικών Μηχανικών Α.Π.Θ.
11:30-12:00 Διάλειμμα για καφέ
12:00-12:30 Αναθεώρηση ΤΟΤΕΕ 20701-4: Οδηγίες και Έντυπα Εκθέσεων Ενεργειακών Επιθεωρήσεων Κτηρίων, Συστημάτων Θέρμανσης και Συστημάτων Κλιματισμού
Εισηγήτρια: Μαργαρίτα Πετρολιάγκη,
Προϊσταμένη Τμήματος Επιθεώρησης Ενέργειας,
Σώμα Επιθεώρησης Περιβάλλοντος, Ενέργειας, Δόμησης και Μεταλλείων Νοτίου Ελλάδος
12:30-13:00 Εξοικονόμηση Κατ’ Οίκον
Εισηγητής: Δημήτρης Τσαλέμης,
Επιτελική Δομή ΕΣΠΑ, Υπουργείο Περιβάλλοντος και Ενέργειας
13:00-13:30 Ενεργειακοί Έλεγχοι
Εισηγήτρια: Βασιλική Σίτα,
Προϊσταμένη Διεύθυνσης Ενεργειακών Πολιτικών και Ενεργειακής Αποδοτικότητας, Υπουργείο Περιβάλλοντος και Ενέργειας
13:30-14:00 Συζήτηση
11/7/2017
09:30-10:00 Χαιρετισμοί
10:00-10:30 Χρηματοδοτικές ευκαιρίες της νέας Προγραμματικής Περιόδου 2014 – 2020 για την υλοποίηση δράσεων για την Αειφόρο Ενέργεια
Εισηγητής: Ιωάννα Νίκου,
Προϊσταμένη της Μονάδας Α΄ της Επιτελικής Δομής ΕΣΠΑ, Υπουργείο Περιβάλλοντος και Ενέργειας
10:30-11:00 Η σημασία του σωστού Σχεδιασμού και Ελέγχου Εγκαταστάσεων Οδοφωτισμού
Εισηγητής: Φραγκίσκος Τοπαλής,
Καθηγητής Σχολής Ηλεκτρολόγων Μηχανικών και Μηχανικών Υπολογιστών ΕΜΠ
11:00-11:30 Βασικά σημεία του σχεδίου νέας Τεχνικής Οδηγίας ΤΕΕ (ΤΟΤΕΕ) για τον Σχεδιασμό και τον Έλεγχο Εγκαταστάσεων Οδοφωτισμού
Εισηγητής: Κωσταντίνος Μπουρούσης,
M.Eng ΗΜ&ΜΥ, Μέλος Ο.Ε. για την σύνταξη της ΤΟΤΕΕ Οδοφωτισμού
11:30-12:00 Διάλειμμα για καφέ
12:00-12:30 Θεσμικές προϋποθέσεις για την υλοποίηση Έργων Ενεργειακής Αποδοτικότητας
Εισηγητής: Πέτρος Αλληλόμης,
Γραφείο Γενικού Γραμματέα Περιβάλλοντος και Ενέργειας
12:30-13:00 Μειώνοντας το Ενεργειακό Αποτύπωμα σε Υποδομές Κοινωνικών Παροχών
Εισηγητής: Ιωάννα Κοντούλη,
Πρόεδρος Κτιριακών Υποδομών Α.Ε. (ΚτΥπ)
13:00-13:15 Δράσεις Εξοικονόμησης Ενέργειας στους Δήμους
Εισηγητής: Νίκος Χιωτάκης,
Πρόεδρος ΔΣ και Διευθύνων Σύμβουλος της Π.Ε.Τ.Α. ΑΕ
13:15-13:30 Παρουσίαση των αποτελεσμάτων του Ευρωπαϊκού Έργου Data4Action που υλοποιήθηκε με τη συμμετοχή του ΤΕΕ
Εισηγητής: Δημήτρης Γκιώνης,
ΕΠΤΑ AE, Εταίρος του Ευρωπαϊκού Έργου Data4Action
13:30-13:45 Κατάρτιση και πιστοποίηση επαγγελματικών προσόντων των εργατοτεχνιτών του κατασκευαστικού κλάδου σε θέματα Ενεργειακής Αποδοτικότητας – Εθνικός Οδικός Χάρτης Προσόντων
Εισηγητής: Χάρης Δούκας,
Επίκ. Καθηγητής Σχολής Ηλεκτρολόγων Μηχανικών και Μηχανικών Υπολογιστών ΕΜΠ
13:45-14:00 Κατάρτιση και πιστοποίηση επαγγελματικών προσόντων των εργατοτεχνιτών του κατασκευαστικού κλάδου σε θέματα Ενεργειακής Αποδοτικότητας – Η εθνική δράση BUILD UP Skills UPSWING
Εισηγητής: Μαλαματένιος Χαράλαμπος,
Υπεύθυνος του Τμήματος Εκπαίδευσης Κέντρου Ανανεώσιμων Πηγών και Εξοικονόμησης Ενέργειας (ΚΑΠΕ)
14:00-14:30 Συζήτηση
Την ημερίδα του ΤΕΕ διοργανώνει η Διεύθυνση Επιστημονικής και Αναπτυξιακής Δραστηριότητας Τμήμα Επιστημονικού και Αναπτυξιακού Έργου. e-mail: sci-work@central.tee.gr, τηλ.: 210 3291252

Ενισχύοντας την Ακεραιότητα στον Δημόσιο Τομέα
2017-07-11 - 2017-07-12
Στις 11-12 Ιουλίου 2017 θα πραγματοποιηθεί εκδήλωση με τίτλο: «Ενισχύοντας την Ακεραιότητα στον Δημόσιο Τομέα», που διοργανώνουν η Γενική Γραμματεία Καταπολέμησης της Διαφθοράς και ο Οργανισμός Οικονομικής Συνεργασίας και Ανάπτυξης, στο πλαίσιο του προγράμματος Τεχνικής Υποστήριξης προς την Ελλάδα για την καταπολέμηση της Διαφθοράς, που υλοποιείται με τη στήριξη της Ευρωπαϊκής Επιτροπής.
«Η διαφθορά και η κατάχρηση δημόσιας εξουσίας αποτελούν μάστιγα για τη δημοκρατία, απομυζούν πολύτιμους δημόσιους πόρους και δυσχεραίνουν την αναπτυξιακή προσπάθεια, αναφέρεται σε ανακοίνωση. Η αυξανόμενη δυσπιστία απέναντι στους κυβερνητικούς θεσμούς σε ολοένα και περισσότερες χώρες, καθώς και η εντεινόμενη απογοήτευση των πολιτών καθιστούν την ενίσχυση των προτύπων ακεραιότητας πιο επιτακτική από ποτέ.
Θεματολογία:

Κοινωνικό κόστος της διαφθοράς
Χρήση πολιτικών δωρεών με σκοπό την εξασφάλιση επιρροής
Σημασία της ύπαρξης αποτελεσματικών μηχανισμών εποπτείας και λογοδοσίας στον δημόσιο τομέα
Ο ρόλος-κλειδί της ακεραιότητας για την κοινωνική ευημερία
Ο νέος ρόλος των μέσων επικοινωνίας και των πολιτών στην καταπολέμηση της διαφθοράς.

Στο πλαίσιο του Forum παρουσιαστεί η 2η Ετήσια Έκθεση της Γενικής Γραμματείας Καταπολέμησης της Διαφθοράς για το έτος 2016. Επίσης, θα παρουσιαστούν οι τρεις διαδικτυακές εφαρμογές (web apps), που κατέλαβαν τις τρείς πρώτες θέσεις στο 1οHackathon για την Ακεραιότητα στον Ελληνικό Δημόσιο Τομέα, που διοργανώθηκε τον Απρίλιο 2017
Δηλώσεις συμμετοχής: https://docs.google.com/forms/d/e/1FAIpQLSdWx_kZisv6ZW3qGlavdANGRkuog4yOOmxnJ0WyqFYGL11PrA/viewform

5ο Αναπτυξιακό Συνέδριο Δυτικής Ελλάδας
2017-07-14 - 2017-07-15 | Porto Rio, Πάτρα, Ελλάδα
Η αποτύπωση της υπάρχουσας οικονομικο-κοινωνικής κατάστασης της Δυτικής Ελλάδας και η παρουσίαση του εθνικού και περιφερειακού σχεδιασμού σε έξι στρατηγικούς τομείς ανάπτυξης, πρόκειται να παρουσιαστούν στο 5ο Αναπτυξιακό Συνέδριο της εφημερίδας “Πελοπόννησος” και του pelop.gr , που θα διεξαχθεί στις 14 και 15 Ιουλίου 2017, στο ξενοδοχείο “Porto Rio” της Πάτρας.
Θεματικές ενότητες:
– Εμπορευματικές μεταφορές και λιμάνι
– Οι οδικοί άξονες
– Αγροτική ανάπτυξη
– Τουριστική ταυτότητα
– Συμμαχία επιχειρηματικότητας.
«Πρόκειται για τη σπουδαιότερη ετήσια συνάντηση επιχειρηματικών, κοινωνικών και πολιτικών παραγόντων σε επίπεδο Περιφέρειας Δυτικής Ελλάδας και όπως κάθε χρόνο, έτσι και φέτος, περιλαμβάνει ένα πρόγραμμα θεμάτων αιχμής, με εισηγητές μερικούς από τους πρωταγωνιστές της κεντρικής πολιτικής σκηνής, της οικονομίας και της κοινωνίας», αναφέρεται σε ανακοίνωση.

Ημερίδα του ΚΑΠΕ για την ανάπτυξη έργων ΑΠΕ από Ενεργειακές Κοινότητες
2017-07-14 09:30 - 14:30 | Αμερικανική Γεωργική Σχολής Θεσσαλονίκης, Μαρίνου Αντύπα 54, Θεσσαλονίκη, Ελλάδα
H «Ανάπτυξη έργων ΑΠΕ από τις Ενεργειακές Κοινότητες – Η κατάσταση στην Ελλάδα & προοπτικές» είναι το θέμα της ημερίδας που διοργανώνει το Κέντρο Ανανεώσιμων Πηγών Ενέργειας- ΚΑΠΕ, στις 14 Ιουλίου 2017, και ώρες 9:30 – 14:30, στο Συνεδριακό χώρο της «Αμερικανικής Γεωργικής Σχολής Θεσσαλονίκης» (Μαρίνου Αντύπα 54, Θεσσαλονίκη).
Η εκδήλωση –όπως αναφέρεται σε ανακοίνωση- πραγματοποιείται στο πλαίσιο του έργου “Promotion of Renewable Energies and Energy Efficiency”, το οποίο υλοποιείται από το Κέντρο Ανανεώσιμων Πηγών και Εξοικονόμησης Ενέργειας (ΚΑΠΕ) σε συνεργασία με το Deutsche Gesellschaft für Internationale Zusammenarbeit GmbH – GIZ (Γερμανικός Οργανισμός Διεθνούς Συνεργασίας) και επιχειρεί την εισαγωγή στο θεσμό των «Ενεργειακών Κοινοτήτων» και την προοπτική ανάληψης έργων ΑΠΕ από αυτές.
«Σύμφωνα με το υπό διαβούλευση νομοσχέδιο για τις «Ενεργειακές Κοινότητες και άλλες διατάξεις», η Ενεργειακή Κοινότητα είναι ένας Αστικός συνεταιρισμός αποκλειστικού σκοπού, με στόχο την προώθηση της κοινωνικής και αλληλέγγυας οικονομίας και καινοτομίας στον ενεργειακό τομέα, την αντιμετώπιση της ενεργειακής ένδειας και την προαγωγή της ενεργειακής αειφορίας, την παραγωγή, αποθήκευση, ιδιοκατανάλωση, διανομή και προμήθεια ενέργειας, καθώς και τη βελτίωση της ενεργειακής αποδοτικότητας στην τελική χρήση σε τοπικό και περιφερειακό επίπεδο, επισημαίνεται στην ίδια ανακοίνωση. Μέλη μιας ενεργειακής κοινότητας μπορεί να είναι φυσικά ή νομικά πρόσωπα καθώς και οι οργανισμοί τοπικής αυτοδιοίκησης (ΟΤΑ) Α’ και Β’ βαθμού. Οι διατάξεις του προσχεδίου νόμου του ΥΠΕΝ προβλέπουν σειρά κινήτρων για τις Ενεργειακές Κοινότητες, όπως σταθερό φορολογικό συντελεστή εισοδήματος για πέντε χρόνια, ένταξη τους στον αναπτυξιακό νόμο, εξαίρεση τους από τις ανταγωνιστικές διαδικασίες και υποβολής προσφορών για σταθμούς ΑΠΕ και ΣΗΘΥΑ, κ.α.
Στην Ελλάδα δραστηριοποιούνται ήδη 5 Ενεργειακοί Συνεταιρισμοί (Συνεταιριστική Εταιρία Σίφνου, Ενεργειακή Συνεταιριστική Εταιρία Καρδίτσας, Electra energy, σEnergy και Iris Hellas)».
Στην ημερίδα θα παρουσιαστεί, μεταξύ άλλων, το νέο νομοθετικό πλαίσιο για την υλοποίηση έργων ΑΠΕ από τις Ενεργειακές Κοινότητες, αλλά και η οικονομική ανάλυση αυτών. Επίσης θα παρουσιαστούν επιλεγμένες Ευρωπαϊκές εμπειρίες από Ενεργειακούς Συνεταιρισμούς.

Διαλέξεις με θέμα: «Σχηματίζοντας το Τοπίο, την Πόλη, τον Άνθρωπο»
2017-07-17 06:30 - 21:00 | Αίθουσα εκδηλώσεων ΤΕΕ/ΤΔΜ, Μπουσίου & Εστίας 3, Κοζάνη
«Σχηματίζοντας το Τοπίο, την Πόλη, τον Άνθρωπο»
Στις 17 Ιουλίου 2017 και ώρα 18.30 το Πανεπιστήμιο Νεάπολις της Πάφου, στην Κύπρο -με τη στήριξη του Τεχνικού Επιμελητηρίου Ελλάδας/Τμήματος Δυτικής Μακεδονίας- διοργανώνει ανοικτές διαλέξεις στην αίθουσα εκδηλώσεων του ΤΕΕ/ΤΔΜ (Μπουσίου & Εστίας 3, Κοζάνη), με τίτλο: «Σχηματίζοντας το Τοπίο, την Πόλη, τον Άνθρωπο».
Η εκδήλωση απευθύνεται τόσο στον τεχνικό κόσμο, όσο και γενικότερα σε μαθητές, γονείς και καθηγητές που θα έχουν την ευκαιρία να δουν και να διερευνήσουν τις σπουδές στην Κύπρο και ειδικότερα στο Πανεπιστήμιο Νεάπολις Πάφου.
Κατά τη διάρκεια της εκδήλωσης θα γίνουν οι ομιλίες:
– “Αποκατάσταση Τοπίου και Παραδείγματα Επανάχρησης” (Δρ. Τζούλια Τζώρτζη, Αν. καθηγήτρια και Πρόεδρος Τμήματος Αρχιτεκτονικής και Γεωπεριβαλλοντικών Επιστημών Πανεπιστημίου Νεάπολις )
– “Πολιτισμός και Αστικοί Μετασχηματισμοί – Πάφος Πολιτιστική Πρωτεύουσα της Ευρώπης 2017” (Ευανθία Δόβα, Λέκτορας Τμήματος Αρχιτεκτονικής του Πανεπιστημίου Νεάπολις)
– “Ανάπλαση και επανάχρηση πρώην εξορυκτικών περιοχών λιγνίτη στην περιοχή της Δυτικής Μακεδονίας” (Συμέλα Ανδρεάδου, Πολιτικός Μηχανικός, Διευθύντρια Κλάδου Περιβάλλοντος ΛΚΔΜ)
– “Δυσκολίες Μάθησης για τη Σχολική και Προσχολική Ηλικία” (Διομήδης Μαρκουλής, Αντιπρύτανης του Πανεπιστημίου Νεάπολις Πάφου) .
Πληροφορίες: Τηλ.: 24610-28030/30103 Fax:24610-39803, email: tee_koz@tee.gr

Ημερίδα ΤΕΕ για την εξωδικαστική ρύθμιση οφειλών
2017-07-19 11:00 - 15:00 | Aίθουσα εκδηλώσεων ΤΕΕ, Nίκης 4, Αθήνα, Ελλάδα
Το Τεχνικό Επιμελητήριο Ελλάδας (ΤΕΕ) διοργανώνει ημερίδα με θέμα «Εξωδικαστική ρύθμιση οφειλών – αναδιάρθρωση και εξυγίανση επιχειρήσεων στο δρόμο της ανάπτυξης». Η εκδήλωση θα πραγματοποιηθεί την Τετάρτη 19 Ιουλίου 2017, στις 11:00 το πρωί, στην Αίθουσα Εκδηλώσεων του ΤΕΕ, Νίκης 4 (Πλατεία Συντάγματος) (1ος όροφος), στην Αθήνα. Η εκδήλωση έρχεται σε μία επίκαιρη στιγμή, καθώς από τις 3 Αυγούστου ξεκινά η εφαρμογή του νέου θεσμικού πλαισίου για την εξωδικαστική ρύθμιση οφειλών.
Στην εκδήλωση θα τοποθετηθούν, μεταξύ άλλων, οι Φώτης Κουρμούσης (Ειδικός Γραμματέας της Ειδικής Γραμματείας Διαχείρισης Ιδιωτικού Χρέους), Κωνσταντίνος Κόλλιας (Πρόεδρος Οικονομικού Επιμελητηρίου Ελλάδας), Νικόλαος Κανελλόπουλος (Δικηγόρος και Γεν. Γραμματέας ΟΠΕΜΕΔ), Χαρούλα Απαλαγάκη (Γεν. Γραμματέας της Ελληνικής Ένωσης Τραπεζών) και εκπρόσωποι τραπεζικών ιδρυμάτων, ενώ μετά το πέρας των τοποθετήσεων θα ακολουθήσει συζήτηση.
Πληροφορίες: http://web.tee.gr/exodikastiki-rythmisi-ofilon/

Ημερίδα Ελληνογερμανικού Επιμελητήριου στην Θεσσαλονίκη
2017-07-19 11:05 - 16:00 | Ανώνυμος Χώρος Διεξαγωγής, Θεσσαλονίκη, Ελλάδα
Επιχειρηματική αποστολή σε τέσσερις πόλεις της Ασίας, από τις 23 έως τις 30 Σεπτεμβρίου 2017, διοργανώνει το Ελληνογερμανικό Εμπορικό και Βιομηχανικό Επιμελητήριο, σε συνεργασία με το Ελληνοασιατικό Επιχειρηματικό Συμβούλιο και στόχο «τη διερεύνηση και αξιοποίηση ευκαιριών σε μία ήπειρο με σταθερά αναπτυξιακή πορεία και πληθώρα ευκαιριών».
Η ομάδα των επιχειρηματιών, που θα συμμετάσχουν στην Αποστολή, θα επισκεφθούν διαδοχικά το Τόκυο στις 25 και 26 Σεπτεμβρίου, το Πεκίνο στις 27 Σεπτεμβρίου, τη Σαγκάη στις 28 Σεπτεμβρίου και την Ταϊπέι στις 29 Σεπτεμβρίου. Αποκλειστικός στόχος –όπως αναφέρεται σε σχετική ανακοίνωση- είναι να δοθεί η ευκαιρία σε εξωστρεφείς επιχειρήσεις να αποκτήσουν επαφές με τοπικές εταιρίες και να επιδιώξουν συμφωνίες για εξαγωγές, joint-ventures, συμπράξεις, μεταφορά τεχνογνωσίας, επενδύσεις ή να αναζητήσουν συνεργάτες-αντιπροσώπους.
«Η πρωτοβουλία αυτή θα επικεντρωθεί κυρίως στους τομείς των τροφίμων και ποτών, των χημικών-φαρμακευτικών-καλλυντικών, των προϊόντων τεχνολογίας, του real estate και του τουρισμού, χωρίς να αποκλείεται συμμετοχή ενδιαφερομένων από άλλους κλάδους, υπογραμμίζεται. Η αποστολή έχει σχεδιασθεί με περιεκτικό και συνοπτικό πρόγραμμα και θα δοθεί έμφαση στον έγκαιρο προγραμματισμό και στην εξασφάλιση ποιοτικών επαφών, σε συνεργασία με τα Γραφεία ΟΕΥ στο Τόκυο, στο Πεκίνο και στη Σαγκάη, με τον Επιχειρηματικό Φορέα CIECA στην Ταϊβάν και με τα τοπικά διμερή Γερμανικά Επιμελητήρια».

Ενόψει της αποστολής, το Ελληνογερμανικό Εμπορικό και Βιομηχανικό Επιμελητήριο και τα Επιχειρηματικά Συμβούλια Ελλάδας-Ασίας & Ελλάδας-Λατ. Αμερικής διοργανώνει ημερίδα στις 19 Ιουλίου στη Θεσσαλονίκη σε συνεργασία με ΕΒΕΘ, ΣΒΒΕ, ΣΕΒΕ στην οποία οι Επικεφαλής των Γραφείων Ο.Ε.Υ. Πεκίνου, Σαγκάης και Μπουένος Άιρες θα κάνουν αναλυτικές παρουσιάσεις για τις αντίστοιχες αγορές, τις προϋποθέσεις και τις δυνατότητες επιτυχούς δραστηριοποίησης.

Οι ενδιαφερόμενοι να μετάσχουν στην Επιχειρηματική Αποστολή πρέπει να αποστείλουν έγκαιρα δήλωση στo email: y.patsiavos@ahk.com.gr (το αργότερο μέχρι 1/9/17), καθώς και για την προπαρασκευαστική ημερίδα μέχρι τις 18 Ιουλίου 2017.
Πληροφορίες: Γιάννης Πατσιαβός (τηλ. 210 6419026 και 6945234747).

Ημερίδα Ελληνογερμανικού Επιμελητήριου στην Αθήνα
2017-07-21 | Ανώνυμος Χώρος Διεξαγωγής, Αθήνα
Επιχειρηματική αποστολή σε τέσσερις πόλεις της Ασίας, από τις 23 έως τις 30 Σεπτεμβρίου 2017, διοργανώνει το Ελληνογερμανικό Εμπορικό και Βιομηχανικό Επιμελητήριο, σε συνεργασία με το Ελληνοασιατικό Επιχειρηματικό Συμβούλιο και στόχο «τη διερεύνηση και αξιοποίηση ευκαιριών σε μία ήπειρο με σταθερά αναπτυξιακή πορεία και πληθώρα ευκαιριών».
Η ομάδα των επιχειρηματιών, που θα συμμετάσχουν στην Αποστολή, θα επισκεφθούν διαδοχικά το Τόκυο στις 25 και 26 Σεπτεμβρίου, το Πεκίνο στις 27 Σεπτεμβρίου, τη Σαγκάη στις 28 Σεπτεμβρίου και την Ταϊπέι στις 29 Σεπτεμβρίου. Αποκλειστικός στόχος –όπως αναφέρεται σε σχετική ανακοίνωση- είναι να δοθεί η ευκαιρία σε εξωστρεφείς επιχειρήσεις να αποκτήσουν επαφές με τοπικές εταιρίες και να επιδιώξουν συμφωνίες για εξαγωγές, joint-ventures, συμπράξεις, μεταφορά τεχνογνωσίας, επενδύσεις ή να αναζητήσουν συνεργάτες-αντιπροσώπους.
«Η πρωτοβουλία αυτή θα επικεντρωθεί κυρίως στους τομείς των τροφίμων και ποτών, των χημικών-φαρμακευτικών-καλλυντικών, των προϊόντων τεχνολογίας, του real estate και του τουρισμού, χωρίς να αποκλείεται συμμετοχή ενδιαφερομένων από άλλους κλάδους, υπογραμμίζεται. Η αποστολή έχει σχεδιασθεί με περιεκτικό και συνοπτικό πρόγραμμα και θα δοθεί έμφαση στον έγκαιρο προγραμματισμό και στην εξασφάλιση ποιοτικών επαφών, σε συνεργασία με τα Γραφεία ΟΕΥ στο Τόκυο, στο Πεκίνο και στη Σαγκάη, με τον Επιχειρηματικό Φορέα CIECA στην Ταϊβάν και με τα τοπικά διμερή Γερμανικά Επιμελητήρια».

Ενόψει της αποστολής, το Ελληνογερμανικό Εμπορικό και Βιομηχανικό Επιμελητήριο και τα Επιχειρηματικά Συμβούλια Ελλάδας-Ασίας & Ελλάδας-Λατ. Αμερικής διοργανώνει ημερίδα στις 21 Ιουλίου στη Αθήνα σε συνεργασία με το ΕΒΕΑ στην οποία οι Επικεφαλής των Γραφείων Ο.Ε.Υ. Πεκίνου, Σαγκάης και Μπουένος Άιρες θα κάνουν αναλυτικές παρουσιάσεις για τις αντίστοιχες αγορές, τις προϋποθέσεις και τις δυνατότητες επιτυχούς δραστηριοποίησης.

Οι ενδιαφερόμενοι να μετάσχουν στην Επιχειρηματική Αποστολή πρέπει να αποστείλουν έγκαιρα δήλωση στo email: y.patsiavos@ahk.com.gr (το αργότερο μέχρι 1/9/17), καθώς και για την προπαρασκευαστική ημερίδα μέχρι τις 18 Ιουλίου 2017.
Πληροφορίες: Γιάννης Πατσιαβός (τηλ. 210 6419026 και 6945234747).

Ημερίδα για τα νέα πρότυπα ανελκυστήρων
2017-07-25 15:00 - 20:00 | Crowne Plaza Athens City Centre, Μιχαλακοπούλου 50, Αθήνα, Ελλάδα
Στις 25 Ιουλίου 2017 (15:00 – 20:00) θα πραγματοποιηθεί ημερίδα για τα νέα πρότυπα ανελκυστήρων ΕΝ 81-20, ΕΝ 81-50.
Την εκδήλωση –που θα διεξαχθεί στο Crowne Plaza Athens City Centre (Μιχαλακοπούλου 50)- διοργανώνει η TÜV HELLAS.
Βασικές θεματικές ενότητες:
– Εισαγωγή στα νέα πρότυπα ανελκυστήρων ΕΝ 81-20, ΕΝ 81-50
– Νέες απαιτήσεις του προτύπου ΕΝ 81-20
«Το νέο πρότυπο ΕΝ 81-20 που θα εφαρμόζεται από την 1/9/2017 αφορά τις απαιτήσεις ασφαλείας για την κατασκευή και εγκατάσταση υδραυλικών και ηλεκτροκίνητων ανελκυστήρων, αναφέρεται σε ανακοίνωση.
Το πρότυπο ΕΝ 81-50 περιλαμβάνει οδηγίες για τον σχεδιασμό και τους υπολογισμούς βασικών συστατικών μερών των ανελκυστήρων, καθώς και τις διαδικασίες δοκιμών των κατασκευαστικών στοιχείων ασφαλείας».
Εισηγητής θα είναι ο Σωτήρης Πάντος, Ηλεκτρολόγος Μηχανικός, Επιθεωρητής ανελκυστήρων.
Δηλώσεις συμμετοχής στο email: lifts@tuvhellas.gr έως τις 18/7/2017, συμπληρώνοντας στοιχεία. Ελεύθερη συμμετοχή (θα τηρηθεί σειρά προτεραιότητας).
Πληροφορίες: Λούκα Βίλυ (τηλ.: 215-2157436).

Διεθνής Έκθεση Ηλιακής Ενέργειας
2017-07-27 08:00 - 17:00 | Ανώνυμος Χώρος Διεξαγωγής, Σάο Πάολο, Βραζιλία
Η διεθνής έκθεση και συνέδριο ηλιακής ενέργειας και φωτοβολταϊκών Intersolar Europe θα πραγματοποιηθεί στο Σάο Πάολο, της Νότιας Αμερικής, από τις 22 Αυγούστου 2017 ως τις 24 Αυγούστου 2017 και θα εστιάσει στους τομείς των φωτοβολταϊκών, της τεχνολογίας κατασκευής φ/β και της ηλιοθερμίας.
Όπως αναφέρεται σε ανακοίνωση, η Intersolar Europe έχει καθιερωθεί από την ίδρυση της, ως η παγκοσμίως σημαντικότερη κλαδική πλατφόρμα ανάμεσα σε κατασκευαστές, προμηθευτές, χονδρέμπορους και φορείς παροχής υπηρεσιών.
Πληροφορίες: http://www.german-fairs.gr/
